钦定古今图书集成/方舆汇编/职方典/第1216卷 > 《贺新郎》〈酬王曼仙之长沙途中有寄〉张治
## 钦定古今图书集成/方舆汇编/职方典/第1216卷 > 《贺新郎》〈酬王曼仙之长沙途中有寄〉张治

烽火连云起。“怪王郎布帆无恙，锦囊私喜。蕙亩兰皋
都经遍，慷慨悲歌未巳。还凭吊、洛阳才子。叹息楚臣
遭放逐，向汨罗江上沉秋水。”岸上竹，两妃泪。　“衡阳
雁断书难寄。看严城、万点狼烟，千重铁骑。投笔封侯
君知否，不负男儿志气。堪笑煞渔樵活计。一卷阴符
三寸舌，算人生事业当如此。把长剑，天外倚。”